Mensa
Mensa (-ae, f.) est supellex cui sunt minimum unus sed plerumque quattuor pedes et tabula plata, in qua res poni possunt. Mensae ad edendum, scribendum, laborandum, ludendum et alias actiones adhibentur. Venditores quoque mercium variarum et gerentes negotiorum hac supellectile utebantur, velut mensa lanionia, piscatoria, nummularia, argentaria. Plerumque ex ligno, sed aliquando ex lapide, metallo, plastico, vitrove struuntur. Mensa per metonymia etiam cibum vel pars prandii vel cenae significat (e.g. "prima mensa", "secunda mensa").